cid:image003.jpg@01D4A278.7557CA90

Republika Hrvatska

Općinski sud u Vinkovcima

Trg bana Josipa Šokčevića 17

32100 Vinkovci

Ured predsjednika

Broj: 7 Su-326/2024-5

Vinkovci, 18. rujna 2024.

OBAVIJEST UZ OGLAS

Općinskog suda u Vinkovcima broj: 7 Su-326/2024-4 od 18. rujna 2024. za radno mjesto –zapisničar u tijelima sudbene vlasti – 1 (jedan) izvršitelj na određeno vrijeme

Sukladno članku 4. Uredbe o raspisivanju i provedbi javnog natječaja i internog oglasa u državnoj službi (Narodne novine broj: 78/17 i 89/19) obavještavaju se kandidati o sljedećem:

OPIS POSLOVA - ZAPISNIČAR U TIJELIMA SUDBENE VLASTI

Piše raspravne zapisnike, presude i ostale odluke po diktatu suca/sudskog savjetnika, obavlja uredsko-administrativne poslove sa spisima u referadi, piše poziva stranke na ročišta, sređuje spise u referadi suca/sudskog savjetnika, priprema otpravke za otpremu, sve provedene radnje provodi kroz sustav eSpisa, kao i druge aplikacije koje se koriste u sudu, te obavlja i ostale poslove sukladno Sudskom poslovniku i Pravilniku o radu u sustavu eSpisa, po nalogu predsjednika suda ili upravitelja sudske pisarnice.

PODACI O PLAĆI

Podaci o plaći za radna mjesta propisani su Uredbom o nazivima radnih mjesta i koeficijentima složenosti poslova u državnoj službi (Narodne novine broj: 22/2024), Zakonom o plaćama u državnoj službi i javnim službama (Narodne novine broj: 155/2023.), te odredbi čl. 35. Kolektivnog ugovora za državne službenike i namještenike (Narodne novine broj: 56/2022., 127/2022., 58/2023., 128/2023., 29/2024.).

PRAVNI IZVORI ZA PRIPREMU KANDIDATA

ZAPISNIČAR U TIJELIMA SUDBENE VLASTI

1. Ustav Republike Hrvatske (Narodne novine broj: 56/90, 135/97, 08/98, 113/00, 124/00, 28/01, 41/01, 55/01, 76/10, 85/10, 05/14)
2. Sudski poslovnik (Narodne novine broj: 37/14, 49/14, 08/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20, 47/20, 138/20, 147/20, 70/21, 99/21, 145/21, 23/22, 12/23, 122/23, 55/24)
3. NAČIN TESTIRANJA KANDIDATA:

* pisana provjera stručnih znanja (Ustav Republike Hrvatske i Sudski poslovnik) i vještina bitnih za obavljanje poslova radnog mjesta, prijepis teksta u trajanju od 10 minuta na osobnom računalu

Svaki dio provjere znanja vrednuje se sa bodovima od 0-10

Smatra se da je kandidat zadovoljio na provjeri znanja ako je dobio najmanje 5 bodova. Kandidati koji su zadovoljili na pisanoj provjeri pristupaju na razgovor (intervju) s Komisijom. Komisija u razgovoru s kandidatima utvrđuje interese, profesionalne ciljeve i motivaciju za rad, stečeno radno iskustvo, te rezultate u dosadašnjem radu. Rezultati intervjua vrednuju se bodovima od 0-10.

VRIJEME ODRŽAVANJA TESTIRANJA BITI ĆE OBJAVLJENO NAKNADNO (najmanje pet dana prije testiranja).

Vinkovci, 18. rujna 2024.

Općinski sud u Vinkovcima